'''کاریبی''' (بە [[زمانی ئینگلیزی|ئینگلیزی]]: ''Caribbean‏'')، ناوی ناوچەیکی جوگرافیاییە لە جیھانی نوێدا، پێک دێت لە [[زەریایدەریای کاریبی]] و دوورگەکانی و ناوچەکانی دەوروپشتی، ناوچەکە ئەکەوێتە باشووری ڕۆژھەڵاتی [[ئەمریکای باکوور]] و ڕۆژھەڵاتی [[ئەمریکای ناوەڕاست]] و باکوور و ڕۆژاوای [[ئەمریکای باشوور]].
لە کاریبیدا نزیکەی ٧،٠٠٠ دوورگە ھەیە، دوورگەی ھیندی ڕۆژاوایی پێک دێت لە دوورگەی ئەنتیڵی گەورە و دوورگەی ئنتیڵی بچووک لەگەڵ باھاماس، لە ڕووی جیۆسیاسیەوە دوورگەی ھیندی ڕۆژاوایی (بە مانایەکی تر؛ ناوچەی کاریبی) لەسەر ئەمریکای باکوور دادەنرێت و دابەش دەبێت بۆ ٢٨ بەش لە نێویاندا دەوڵەتی سەربەخۆ ھەیە و ئەوانی تر سەر بە [[ئەورووپا]] و [[ئەمریکا]]ن، لە ساڵی [[١٩٥٨]] دەوڵەتێک دامەزرا بە ناوی یەکێتی دوورگەکانی ھیندی ڕۆژاوایی کە لە ساڵی [[١٩٦٢]] ھەڵوەشایەوە، و ئەم یەکێتیە لە ١٠ دەوڵەت پێک ھاتبوو کە بە ئینگلیزی ئەدوێن لە کاریبیدا.